
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

completarea Anexei  la Hotărârea Consiliului Local  nr. 245/1999 privind inventarul bunurilor  care aparţin domeniului public al Municipiului Timişoara şi inaintarea catre Guvernul României a propunerii privind completarea Anexei la Hotararea Guvernului Romaniei nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş

1. Descrierea situatiei actuale

Agenţia pentru Dezvoltare Regională Vest, a realizat la sfârşitul anului 2017 un inventar al potenţialelor proiecte alternative derulate de autorităţile publice locale şi judeţene la nivelul Regiunii Vest. Printre proiectele care ar putea fi incluse în categoria de proiecte alternative se numără şi obiectivul „Servicii de reparaţie generală cu reconstrucţie şi modernizare a vagoanelor de tramvai tip GT4”. Unul dintre criteriile de eligibilitate este ca proiectul propus spre finanţare să nu fie încheiat sau implementat integral  înainte de depunerea cererii de finanţare şi să aparţină domeniului public al Municipiului Timişoara. 

2. Schimbari preconizate și rezultate așteptate
In conformitate cu Apelul de proiecte  lansat prin aplicatia electronica MySMIS, dedicat proiectelor nefinalizate, activitatile sprijinite în cadrul Obiectivului specific 4.1 sunt: “A. Investitii destinate îmbunatatirii transportului public urban de calatori Mijloace de transport utilizate pentru prestarea serviciului de transport public de calatori: Achizitionarea de material rulant (tramvaie); Modernizarea materialului rulant existent (tramvaie); Achizitionarea de troleibuze; Achizitionarea de autobuze…”

Conform Ghidului solicitantului, pentru dovedirea dreptului de proprietate publică asupra imobilelor, asupra mijloacelor de transport, alte bunuri (conform secțiunii 4.1, criteriile 3 și 4) sunt prezentate dovezile privind iniţierea demersurilor necesare pentru atestarea dreptului de proprietate publică, respectiv: HCL/HCJ de aprobare/completare/modificare a inventarului domeniului public, precum și un extras din inventarul bunurilor care alcătuiesc domeniul public local/judeţean, aprobat prin respectiva HCL/HCJ; dovada transmiterii către consiliul judeţean, a HCL de aprobare/modificare/completare a inventarului domeniului public în vederea centralizării; Dovada transmiterii de către Consiliul Judeţean/Instituţia Prefectului, către Guvern, a proiectului Hotărârii de Guvern privind aprobarea/modificarea/completarea inventarului domeniului public  (în conformitate cu art. 21 din Legea  nr. 213 din 17 noiembrie 1998 privind bunurile proprietate publică, cu modificările și completările ulterioare), etc.

3. Concluzii
Consider necesar și oportun  aprobarea proiectului de hotărâre privind aprobarea completării inventarului bunurilor care aparţin domeniului public al municipiului Timişoara cu cele 30 tramvaie propuse pentru reabilitate conform Acordului cadru nr. 108/16.04.2014 şi inaintarea catre Guvernul României a propunerii privind completarea Anexei la Hotararea Guvernului Romaniei nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş.

